《大田驿和林元佐地官留题韵》
明代·黄仲昭

此地经过知几回，山灵应笑我重来。吟春幽鸟寒犹涩，带雨顽云湿不开。

恤政未沾桑下饿，闲愁空切杞人怀。百年畎亩馀忠在，岂逐衰残没草莱。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。